3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

  ธุรกิจหลัก ดำเนินธุรกิจรับประกันวินาศภัย (Non - Life Insurance) ซึ่งจำแนกออกได้เป็น
  5 ประเภท ดังนี้

  3.1.1 การประกันอัคคีภัย (Fire Insurance)

  คุ้มครองความเสียหายต่อทรัพย์สิน สิ่งปลูกสร้างเนื่องจากไฟไหม้ ฟ้าผ่า
  หรือการระเบิดของแก๊สที่ใช้ในการหุงต้ม หรือให้แสงสว่างเพื่อการอยู่อาศัย
  ความเสียหายที่เกิดจากการป้องกันไฟ นอกจากนี้อาจขยายรวมไปถึง
  ความเสียหายที่เกิดขึ้นต่อเครื่องใช้ไฟฟ้า ความเสียหายจากภัยเปียกน้ำ ระเบิด จลาจล
  นัดหยุดงาน ลูกเห็บ น้ำท่วม แผ่นดินไหว ควัน ไฟป่า ลมพายุ อากาศยาน ยวดยานพาหนะ
  การกระทำด้วยเจตนาร้าย และอื่นๆ

  3.1.2 การประกันภัยทางทะเล (Marine Insurance)

  คุ้มครองความเสียหายที่เกิดขึ้นกับสินค้า และตัวเรือ
  ตลอดการเดินทางจนถึงจุดหมายปลายทางโดยปลอดภัย

1.  การประกันภัยสินค้า (Cargo Insurance)

  คุ้มครองความเสียหายที่เกิดขึ้นกับสินค้าที่เอาประกันภัยในระหว่างขนส่ง
  ทั้งในประเทศและต่างประเทศ ไม่ว่าจะเป็นการขนส่งทางเครื่องบิน เรือ รถไฟ รถบรรทุก
  หรือแม้แต่ทางไปรษณีย์

2.  การประกันภัยตัวเรือ (Hull Insurance)

  คุ้มครองความเสียหายต่อตัวเรือ เครื่องจักร และอุปกรณ์ประจำเรือ ในกรณีที่ได้รับความสูญเสีย
  หรือเสียหายจากภัยทางทะเล เช่น ลมพายุ คลื่น หรือจากอุบัติเหตุต่างๆ
  นอกจากนั้นยังคุ้มครองความรับผิดของเจ้าของเรือในกรณีก่อให้เกิดความเสียหายต่อเรือลำอื่น

  3.1.3 การประกันภัยยานยนต์ (Motor Insurance)

  จำแนกออกเป็น 2 ระบบ คือ

  3.1.3.1 การประกันภัยรถยนต์ภาคบังคับ (Compulsory Insurance)

  หมายถึง การประกันภัยรถยนต์ที่ถูกบังคับโดยกฎหมาย เพื่อความคุ้มครองต่อความสูญเสียของชีวิต
  ร่างกายบุคคลผู้ประสบภัยจากรถยนต์
  การประกันภัยรถยนต์ในลักษณะนี้จะเกิดขึ้นได้ก็โดยบทบัญญัติแห่งกฎหมายเท่านั้น

  3.1.3.2 การประกันภัยรถยนต์ภาคสมัครใจ (Voluntary Insurance)

(8)

  หมายถึง การประกันภัยรถยนต์ที่เกิดขึ้นโดยสมัครใจของเจ้าของรถยนต์ ผู้

  ครอบครองรถยนต์ หรือผู้ขับขี่รถยนต์โดยมิได้เกิดจากการถูกบังคับตามผลกฎหมายแต่อย่างไร
  ซึ่งสามารถแบ่งความคุ้มครองแก่ผู้เอาประกันภัยออกเป็น 3 ประเภท ดังนี้

  ประเภท 1 : ให้ความคุ้มครองความเสียหายที่เกิดขึ้นทั้งหมด ต่อตัวรถยนต์ หรือ
  อุปกรณ์ติดประจำรถ การบาดเจ็บ และการสูญเสียชีวิต ตลอดจนความรับผิดต่อบุคคลภายนอก
  ทรัพย์สิน การบาดเจ็บ และการสูญเสียชีวิต

  ประเภท 2 : ให้ความคุ้มครองต่อความรับผิดต่อบุคคลภายนอก ทรัพย์สิน การ

  บาดเจ็บ และการสูญเสียชีวิต การสูญหายของรถยนต์ หรือความเสียหายต่อรถยนต์จากภัยต่างๆ
  ยกเว้น การชน การคว่ำ และการจลาจล

  ประเภท 3 : ให้ความคุ้มครองเฉพาะความรับผิดต่อบุคคลภายนอก ทรัพย์สิน การบาดเจ็บ
  และการสูญเสียชีวิต

3.1.4 การประกันภัยเบ็ดเตล็ด (Miscellaneous Insurance)

  การประกันภัยเบ็ดเตล็ด เป็นประเภทการประกันภัยที่อยู่นอกเหนือจากประกันอัคคีภัย
  การประกันภัยทางทะเลและขนส่ง และการประกันภัยรถยนต์ ซึ่งการประกันภัยเบ็ดเตล็ด
  ประกอบไปด้วยการประกันภัยหลายประเภท ดังนี้

1.  ประกันอุบัติเหตุส่วนบุคคล (Personal Accident Insurance) ชดเชยการสูญเสียชีวิต
    อวัยวะ ค่ารักษาพยาบาล และการขาดรายได้ เนื่องจากผู้เอาประกันภัยประสบอุบัติเหตุ
    ตามเงื่อนไขของกรมธรรม์

  3.1.4.2 ประกันอุบัติเหตุการเดินทาง (Travel Accident Insurance)
  ชดเชยการสูญเสียชีวิต อวัยวะ ค่ารักษาพยาบาล
  เนื่องจากผู้เอาประกันภัยเกิดอุบัติเหตุในระหว่างการเดินทางไม่ว่าที่ใดๆ ในโลก
  มีระยะเวลาการคุ้มครองต่ำสุด 1 วัน สูงสุดไม่เกิน 6 เดือน

  3.1.4.3 ประกันอุบัติเหตุและสุขภาพหมู่ (Group Accident & Health Insurance)
  ชดเชยค่าใช้จ่ายในการรักษาพยาบาลของผู้เอาประกันภัย ไม่ว่าจะเกิดจากอุบัติเหตุ
  หรือตามชนิดของโรคที่ได้ระบุไว้ในข้อกำหนดของกรมธรรม์

4.  ประกันภัยสำหรับเงิน (Money Insurance) คุ้มครองความสูญเสียเงินสด เช็ค พันธบัตร
    ธนาณัติ หรือทรัพย์สินอื่นๆ จากการงัดแงะ จี้ปล้นในสถานที่ทำงาน ตู้นิรภัย ห้องนิรภัย
    หรือแย่งชิงในระหว่างการขนส่ง

(9)

  3.1.4.5 ประกันภัยโจรกรรม (Burglary Insurance)คุ้มครองความสูญเสีย
  หรือเสียหายต่อทรัพย์สินที่เอาประกันภัย เนื่องจากถูกโจรกรรมจากบุคคลภายนอก
  และความเสียหายต่อตัวอาคารที่เก็บทรัพย์สินที่เอาประกันภัย

  3.1.4.6 ประกันภัยกระจก (Plate Glass Insurance) คุ้มครองความเสียหายกระจก เช่น
  กระจกสำนักงาน ห้องโชว์ กระจกประตู หน้าต่าง อันเกิดจากภัยที่ระบุไว้ในกรมธรรม์

  3.1.4.7 ประกันภัยแผ่นป้ายโฆษณานีออน (Neon Sign Insurance)
  คุ้มครองความเสียหายต่อแผ่นป้ายหรือไฟนีออนโฆษณา เนื่องจากไฟไหม้ ฟ้าผ่า ระเบิด ลักทรัพย์
  ซึ่งความคุ้มครองนี้อาจขยายรวมถึงความรับผิดต่อบุคคลภายนอกด้วยก็ได้

8.  ประกันภัยผู้เล่นกอล์ฟ (Golfer's Indemnity Insurance) คุ้มครองความสูญเสีย
    หรือเสียหายต่ออุปกรณ์กอล์ฟ ความรับผิดต่อบุคคลภายนอกตามกฎหมาย
    และอุบัติเหตุซึ่งเป็นผลให้ผู้เอาประกันภัยสูญเสียชีวิต หรืออวัยวะ
    หรือทุพพลภาพเนื่องจากการเล่นกอล์ฟ หรือการฝึกซ้อมอยู่ในสนามกอล์ฟ หรือสนามฝึกหัด
    ที่อยู่ในประเทศไทย

  3.1.4.9 ประกันสัมภาระในการเดินทาง (Baggage Insurance) คุ้มครองความสูญเสีย
  หรือเสียหายต่อทรัพย์สิน กระเป๋าเดินทางเนื่องจากถูกขโมย หรืออุบัติเหตุในระหว่างเดินทาง

  3.1.4.10 ประกันภัยเครื่องบินและอุบัติเหตุการบิน (Aviation Insurance)
  คุ้มครองความเสียหายต่อตัวเครื่องบินอันเกิดจากอุบัติเหตุ ตลอดจนชีวิต ร่างกาย
  และการบาดเจ็บของนักบิน พนักงานการบินขณะปฏิบัติหน้าที่ ผู้โดยสาร
  ตลอดจนความเสียหายต่อสินค้า และความรับผิดชอบตามกฎหมายที่มีต่อบุคคลภายนอก
  อันเกิดจากเครื่องบินที่เอาประกันภัย

  3.1.4.11 ประกันการก่อสร้าง (Contractor's All Risks Insurance)
  คุ้มครองความเสียหายต่องานก่อสร้างทุกชนิดเนื่องจากภัยธรรมชาติ ไฟไหม้ ระเบิด ประมาท
  การสูญเสียของวัสดุที่ใช้ในการก่อสร้าง และภัยจากอุบัติเหตุอื่นๆ ในระหว่างการก่อสร้าง
  หรืออาจรวมถึงระยะเวลาบำรุงรักษา และขยายรวมถึงความรับผิดตามกฎหมายต่อบุคคลภายนอก
  เนื่องจากการปฏิบัติงานก่อสร้างดังกล่าว

  3.1.4.12 ประกันการติดตั้งเครื่องจักร (Erection All Risks Insurance)
  คุ้มครองความเสียหายต่อเครื่องจักรที่กำลังติดตั้ง หรือกำลังทดสอบเดินเครื่องจากภัยธรรมชาติ
  ไฟไหม้ ระเบิด ประมาท และภัยจากอุบัติเหตุอื่นๆ
  ความคุ้มครองยังขยายรวมถึงความรับผิดตามกฎหมาย ต่อบุคคลภายนอกจากการติดตั้งเครื่องจักร

(10)

  3.1.4.13 ประกันเครื่องจักรบุบสลาย (Machinery Breakdown Insurance)
  คุ้มครองความเสียหายของเครื่องจักร
  เนื่องจากอุบัติเหตุในระหว่างทำงานโดยฉับพลันที่ไม่อาจคาดการณ์ไว้ล่วงหน้า เช่น
  ความเสียหายเนื่องจากความสะเพร่าของผู้ใช้ ไฟฟ้าลัดวงจร การระเบิดในทางฟิสิกส์ เป็นต้น

  3.1.4.14 ประกันหม้อน้ำ (Boiler Insurance)
  คุ้มครองความเสียหายของหม้อน้ำจากการระเบิด ฟุบแฟบ
  เนื่องจากแรงอัดภายในหรือแรงดันภายนอก และความคุ้มครองนี้ขยายรวมถึง
  ความรับผิดตามกฎหมายต่อบุคคลภายนอกจากการระเบิดของหม้อน้ำที่เอาประกันภัยไว้

  3.1.4.15 ประกันภัยเครื่องจักรสมองกล (Computer All Risks Insurance)
  คุ้มครองความเสียหายต่อเครื่องคอมพิวเตอร์ เนื่องจากภัยธรรมชาติ ระเบิด ไฟฟ้าลัดวงจร
  หรือภัยอื่นๆ ที่มิได้ระบุยกเว้นในกรมธรรม์

  3.1.4.16 ประกันความรับผิดต่อบุคคลภายนอก ( Public Liability Insurance)
  คุ้มครองความรับผิดตามกฎหมายของผู้เอาประกันต่อชีวิต ร่างกาย
  หรือทรัพย์สินของบุคคลภายนอกที่มิได้เป็นลูกจ้าง หรือบุคคลภายในครอบครัวของผู้เอาประกัน

  ภัย อันเกิดขึ้นเนื่องจากการละเมิด หรือประมาทเลินเล่อของผู้เอาประกันภัย

  3.1.4.17 ประกันเงินชดเชยแรงงาน (Workmen's Compensation)
  คุ้มครองความรับผิดตามกฎหมายของนายจ้างอันเกี่ยวกับเงินทดแทนแรงงาน
  เมื่อลูกจ้างประสบอุบัติเหตุขณะปฏิบัติหน้าที่ให้แก่นายจ้าง
  จะได้รับการทดแทนตามสิทธิที่กำหนดไว้ในกฎหมายแรงงาน ได้แก่ ค่ารักษาพยาบาล
  เงินทดแทนการสูญเสียอวัยวะ การสูญเสียชีวิต เป็นต้น

  3.1.4.18 ประกันความรับผิดของนายจ้าง (Employer's Liability Insurance)
  คุ้มครองความรับผิดของนายจ้างที่มีต่อลูกจ้าง ตามประมวลกฎหมายแพ่งและพาณิชย์

  ในกรณีถูกฟ้องเรียกค่าชดเชย
  เนื่องจากความประมาทเลินเล่อของนายจ้างในการละเลยการดูแลเอาใจใส่สภาพความปลอดภัยในการทำงานของลูกจ้างตามควร
  ทำให้ลูกจ้างได้รับบาดเจ็บ เสียชีวิต หรือทุพพลภาพ

  3.1.4.19 ประกันภัยความซื่อสัตย์ (Fidelity Guarantee Insurance)
  ชดเชยความเสียหายทางการเงินที่เกิดขึ้นแก่นายจ้าง ในกรณีที่ลูกจ้างทุจริต
  หรือยักยอกทรัพย์สินต่างๆ ของนายจ้าง

  3.1.4.20 ประกันการเสี่ยงภัยทุกชนิด (All Risk Insurance) คุ้มครองความสูญเสีย
  หรือเสียหายต่อทรัพย์สินที่เอาประกัน เนื่องจากอุบัติเหตุใดๆ ที่ไม่ได้ระบุไว้ในข้อ

  ยกเว้นของกรมธรรม์

  3.1.4.21 ประกันภัยพืชผล (Crop Insurance) คุ้มครองความสูญเสีย หรือเสียหายต่อพืชที่

  ทำการเพาะปลูกอันมีสาเหตุโดยตรงจากภัยธรรมชาติ ได้แก่ ไฟไหม้หรือฝนตก

(11)

  หนักผิดปกติจนทำให้น้ำท่วมขัง เป็นต้น

  3.1.4.22 ประกันภัยปศุสัตว์ (Livestock Insurance)
  คุ้มครองการตายของสัตว์ที่รับประกันภัย เช่น โค สุกร ฯลฯ จากอุบัติเหตุ หรือเจ็บป่วย
  รวมถึงการตายจากการถูกชิงทรัพย์ หรือปล้นทรัพย์
  โดยบุกรุกเข้าไปยังสถานที่อยู่ของสัตว์ที่มีการประกันภัย

  3.1.4.23 ประกันภัยร้านค้า (Shop Multicover Insurance) คุ้มครองอาคาร
  ทรัพย์สินในอาคาร และสินค้าในสถานประกอบการของร้านค้า อันมีสาเหตุมาจากไฟไหม้ ฟ้าผ่า
  ระเบิด ลมพายุ และอื่นๆ และความคุ้มครองนี้ขยายรวมถึงการโจรกรรม ชิงทรัพย์ ปล้นทรัพย์
  และความสูญเสียของเงินจากการชิงทรัพย์ หรือปล้นทรัพย์ และอื่นๆ
  ที่มิได้ระบุยกเว้นไว้ในกรมธรรม์

  3.1.4.24 ประกันภัยอื่นๆ นอกจากการเสี่ยงภัยชนิดต่างๆ ที่กล่าวแล้วข้างต้น บริษัทฯ
  ยังอาจจัดหา หรือจัดทำประกันภัยชนิดอื่นๆ เพื่อให้ทันต่อการเปลี่ยนแปลงทางเศรษฐกิจ
  และสนองความต้องการของประชาชนตลอดเวลา

  3.1.5 ประกันภัยต่อ (Reinsurance)

  บริษัทฯ ได้ดำเนินธุรกิจทั้งการเอาประกันภัยต่อ และรับประกันภัยต่อ
  ตามพระราชบัญญัติประกันวินาศภัย พ.ศ. 2535
  ได้กำหนดให้บริษัทประกันภัยต้องรับเสี่ยงภัยไว้เอง ร้อยละ 10 ของเงินกองทุน (Capital
  Fund) ทำให้บริษัทฯ ต้องเอาประกันภัยต่อออกไป (Outward Reinsurance)
  เพื่อเพิ่มศักยภาพในการรับประกันภัยที่มีมูลค่าสูงๆ และช่วยลดความเสี่ยงภัย
  โดยกระจายความเสี่ยงภัยของบริษัทฯ ในรูปแบบ

-   การเอาประกันภัยต่อเฉพาะราย (Facultative Reinsurance)
    เป็นการประกันภัยต่อแบบเป็นรายๆ และบริษัทรับประกันภัยต่อมีอิสระในการคัดเลือกรับงาน
    โดยตอบรับหรือปฏิเสธได้เช่นเดียวกัน

-   การประกันภัยต่อตามสัญญา (Treaty Reinsurance) เป็นสัญญาที่บริษัทรับประกัน

  ภัยต่อให้ความวางใจ และให้อิสระในการจัดสรรงานแก่บริษัทเอาประกันภัยต่อ

  ขณะเดียวกันบริษัทฯ มีการรับประกันภัยต่อ (Inward Reinsurance) จากบริษัท

  ประกันภัยทั้งภายในและต่างประเทศ ในรูปแบบการรับประกันภัยต่อตามสัญญา (Inward
  Reinsurance Treaty) เพื่อเพิ่มความสมดุลและกระจายภัย
  พร้อมทั้งเสริมสร้างความมั่นคงและแข็งแกร่งทางฐานะการเงินของบริษัทด้วย

  - ปัจจัยสำคัญที่มีผลกระทบต่อโอกาส หรือข้อจำกัดการประกอบธุรกิจ

  ไม่มี เนื่องจากบริษัทฯ ได้รับใบอนุญาตประกอบธุรกิจประกันวินาศภัยครบทุกประเภท

(12)

  3.2 การตลาดและภาวะการแข่งขัน

  3.2.1 นโยบายและลักษณะการตลาดของผลิตภัณฑ์หรือบริการ

  1) กลยุทธ์การแข่งขัน

ปี 2543 บริษัทฯ ยังคงดำเนินนโยบายรักษาอัตราการเติบโตของเบี้ยประกันภัย

รับรวมไม่ต่ำกว่าตลาด โดยเน้นขยายการขายในช่องทางจำหน่ายเดิม
และเพิ่มช่องทางการจำหน่ายใหม่ รวมทั้งเตรียมความพร้อมสู่การแข่งขันในระยะยาว
โดยเน้นการเพิ่มประสิทธิภาพในการให้บริการลูกค้า
พัฒนาสินค้าและบริการใหม่เพื่อตอบสนองให้ตรงกับความต้องการของลูกค้า
เพิ่มการประชาสัมพันธ์ให้เข้าถึงกลุ่มลูกค้าเป้าหมาย และ

ขยายพันธมิตรทางธุรกิจมากขึ้น

อัตราการเติบโตของเบี้ยประกันภัยของบริษัทฯ เปรียบเทียบกับตลาด ในรอบ 3 ปีที่ผ่านมา

+---------------------------------+-----------+-----------+-----------+
|                                 | ปี 2543    | ปี 2542    | ปี 2541    |
+---------------------------------+-----------+-----------+-----------+
| บมจ. กรุงเทพประกันภัย              |           |           |           |
+---------------------------------+-----------+-----------+-----------+
|   เบี้ยประกันภัยรับรวม (ล้านบาท)      | 3,771.3   | 3,626.9   | 4,039.7   |
+---------------------------------+-----------+-----------+-----------+
|   อัตราการเติบโต (%)              | 4.0       | (10.2)    | (6.7)     |
+---------------------------------+-----------+-----------+-----------+
| ตลาดประกันวินาศภัย                 | ปี 2543    | ปี 2542    | ปี 2541    |
|                                 |           |           |           |
|                                 | (ป        |           |           |
|                                 | ระมาณการ) |           |           |
+---------------------------------+-----------+-----------+-----------+
|   เบี้ยประกันภัยรับรวม (ล้านบาท)      | 46,927.0  | 45,709.2  | 50,934.3  |
+---------------------------------+-----------+-----------+-----------+
|   อัตราการเติบโต (%)              | 2.7       | (10.3)    | (13.6)    |
+---------------------------------+-----------+-----------+-----------+

ส่วนแบ่งตลาดของบริษัทฯ ในรอบ 3 ปีที่ผ่านมา

+---------------------------------+------------+-----------+----------+
| ประเภทการรับประกันภัย              | ปี 2543     | ปี 2542    | ปี 2541   |
|                                 |            |           |          |
|                                 | (          |           |          |
|                                 | ประมาณการ) |           |          |
+---------------------------------+------------+-----------+----------+
| อัคคีภัย                           | 9.9        | 10.8      | 12.1     |
+---------------------------------+------------+-----------+----------+
|   ทางทะเล                       | 9.1        | 7.6       | 11.0     |
+---------------------------------+------------+-----------+----------+
| รถยนต์                           | 6.2        | 6.4       | 5.4      |
+---------------------------------+------------+-----------+----------+
|   เบ็ดเตล็ด                       | 12.1       | 10.4      | 11.4     |
+---------------------------------+------------+-----------+----------+
|   รวม                           | 8.0        | 7.9       | 7.9      |
+---------------------------------+------------+-----------+----------+

  ที่มา : กองนโยบายและระบบสารสนเทศ กรมการประกันภัย

(13)

  2) ลักษณะลูกค้า

ลูกค้ารายย่อย ส่วนใหญ่จะใช้บริการการประกันอัคคีภัยสำหรับที่อยู่อาศัย ประกันภัยรถยนต์ส่วนบุคคล ประกันภัยอุบัติเหตุส่วนบุคคล และประกันภัยสุขภาพ เป็นต้น

  ภาคธุรกิจเอกชน ประกอบด้วยธุรกิจตั้งแต่ขนาดย่อยจนถึงธุรกิจขนาดใหญ่
  โดยบริษัทสามารถให้บริการด้านการประกันวินาศภัยได้ทุกประเภท เช่น การประกันอัคคีภัย
  หรือการประกันการเสี่ยงภัยทุกชนิด (All Risk) สำหรับกลุ่มสำนักงาน ที่พักอาศัย
  คอนโดมิเนียม ศูนย์การค้าและโรงงานอุตสาหกรรมต่างๆ
  การประกันภัยรถ-ยนต์ที่ใช้ในการดำเนินงาน
  การประกันภัยขนส่งสินค้าระหว่างประเทศหรือภายในประเทศ
  รวมทั้งการรับประกันภัยการก่อสร้าง
  โดยเฉพาะลูกค้าบางประเภทที่มีการดำเนินงานเป็นโครงการก่อสร้างขนาดใหญ่ เช่น ทางด่วน
  รถไฟฟ้า สนามบิน เป็นต้น นอกจากนี้บริษัทฯ
  ยังให้บริการด้านการรับประกันภัยอุบัติเหตุส่วนบุคคลเกี่ยวกับการบินสำหรับบริษัทเอกชนอีกหลายแห่ง

  ลูกค้าอื่นๆ โดยจะให้บริการรับประกันวินาศภัยทุกประเภทของบริษัทในเครือ
  ลูกค้าของบริษัทในเครือ และลูกค้าภาครัฐวิสาหกิจ

ร้อยละของยอดขายของลูกค้ารายใหญ่ 10 รายแรก

  -------------------------------- ------------ ------------ ------------
                                   ปี 2543       ปี 2542       ปี 2541

  สัดส่วนลูกค้ารายใหญ่รวม 10 รายแรก     12.1%        9.5%         8.9%
  -------------------------------- ------------ ------------ ------------

  หมายเหตุ : ในระยะ 3 ปีที่ผ่านมา บริษัทฯ มีการขายให้แก่ลูกค้ารายใหญ่ 10 รายแรก

  ไม่เกินร้อยละ 30 ของยอดขาย และไม่มีงานที่ยังไม่ได้ส่งมอบ

  3) กลุ่มลูกค้าเป้าหมาย

  ลูกค้าเป้าหมายจากแหล่งต่างๆ ได้แก่ กลุ่มลูกค้าบุคคลทั่วไป ภาคธุรกิจเอกชน ภาครัฐวิสาหกิจ
  บริษัทในเครือ และกลุ่มลูกค้าผ่านบริษัทในเครือ

  4) การจำหน่ายและช่องทางการจำหน่าย

  เน้นขยายการขายในช่องทางการจำหน่ายเดิม
  ให้ความสำคัญในการขยายงานลูกค้ารายย่อยมากขึ้น
  และจัดทำโครงการพิเศษเพื่อขยายงานไปสู่เขตภูมิภาคต่างๆ
  พร้อมทั้งเพิ่มช่องทางการจำหน่ายใหม่ เช่น การขายผ่านลูกค้าธนาคาร ลูกค้าของบริษัทในเครือ

(14)

  และพนักงานของบริษัทลูกค้า ทั้งนี้บริษัทฯ ได้เตรียมการเพื่อรองรับการขยายงานดังกล่าว
  โดยพัฒนาระบบการเชื่อมโยงเครือข่ายข้อมูล และการสื่อสารให้ครอบคลุมทุกจุดบริการ
  เพื่อเพิ่มศักยภาพการให้บริการของสาขาและศูนย์บริการ

  สำหรับช่องทางการจำหน่ายของบริษัทฯ แบ่งเป็น 3 ช่องทาง คือ

  4.1) ขายผ่านตัวแทนและนายหน้าบุคคลธรรมดา

  บริษัทฯ มีตัวแทนและนายหน้าบุคคลธรรมดา ณ สิ้นปี 2543 รวมทั้งสิ้น 1,400 คน
  ซึ่งกระจายอยู่ในทุกภูมิภาค ถือเป็นแหล่งงานที่มีบทบาทอย่างมากต่อการขยายงาน
  และให้คำแนะนำต่อผู้เอาประกันภัย ดังนั้น บริษัทฯ
  จึงให้ความสำคัญอย่างยิ่งในการคัดเลือกตัวแทนและนายหน้าที่มีศักยภาพ มีประสิทธิภาพ
  พร้อมทั้งอบรมและพัฒนาตัวแทนและนายหน้าให้เป็น นักขายมืออาชีพ
  โดยผู้ที่สมัครเป็นตัวแทนของบริษัทฯ
  จะต้องเป็นผู้มีใบอนุญาตตัวแทนประกันวินาศภัยและมีคุณสมบัติตามที่กฎหมายกำหนด

  4.2) ขายผ่านนายหน้านิติบุคคล

  บริษัทฯ มีนายหน้านิติบุคคล ณ สิ้นปี 2543 รวมทั้งสิ้น 370 ราย
  โดยนายหน้านิติบุคคลจะให้บริการโดยตรงแก่ผู้เอาประกันภัย
  ตั้งแต่การเลือกประเภทการประกันภัย การเรียกร้องค่าสินไหมทดแทน
  ตลอดจนจัดเก็บเบี้ยประกันภัย

  4.3) ลูกค้าโดยตรง

  ประกอบด้วยลูกค้ารายย่อยที่ติดต่อกับบริษัทฯ โดยตรง และ ลูกค้าที่ฝ่ายการตลาดของบริษัทฯ
  ให้บริการและดูแลโดยตรง

ช่องทางการจำหน่าย แยกตามสัดส่วนของเบี้ยประกันภัยรับ

+-------------------------------+-----------+--------------------------+
|                               | จำนวน     | สัดส่วนของเบี้ยประกันภัยรับ     |
+-------------------------------+-----------+--------------------------+
| - ตัวแทนและนายหน้าบุคคลธรรมดา    | 1,400 คน  | 25.81%                   |
+-------------------------------+-----------+--------------------------+
| - นายหน้านิติบุคคล                | 370 ราย   | 34.39%                   |
+-------------------------------+-----------+--------------------------+
| - ลูกค้าโดยตรง                  | - คน      | 39.80%                   |
+-------------------------------+-----------+--------------------------+
| รวม                           |           | 100.00%                  |
+-------------------------------+-----------+--------------------------+

15. (15)

16. 3.2.2 สภาพการแข่งขันภายในอุตสาหกรรม

  ภาวะเศรษฐกิจ ปี 2543 สภาพโดยรวมยังไม่ดีขึ้น
  แม้ว่าทางการจะใช้นโยบายอัตราดอกเบี้ยต่ำเพื่อกระตุ้นเศรษฐกิจ ทั้งนี้
  เนื่องจากยังคงมีปัจจัยที่เป็นความเสี่ยง ได้แก่ ความคืบหน้าในการปฏิรูประบบสถาบันการเงิน
  และการปรับโครงสร้างหนี้ภาคเอกชนที่จะต้องทำควบคู่กับการปรับโครงสร้างธุรกิจที่แท้จริง
  ปัญหาการว่างงาน การฟื้นตัวของภาคการผลิตที่ต้องพึ่งพาการใช้จ่ายภายในประเทศ
  นอกจากนี้ยังมีปัจจัยเสี่ยงภายนอก ได้แก่ เศรษฐกิจของคู่ค้าชะลอตัว เป็นต้น
  ขณะที่ภาคธนาคารพาณิชย์ ยังไม่สามารถดำเนินธุรกิจได้ตามปกติ
  เนื่องจากสภาพเศรษฐกิจไม่ขยายตัวตามที่ได้ประมาณการไว้
  ประกอบกับการขาดความเชื่อมั่นต่อภาครัฐบาล ส่งผลให้ปริมาณสินเชื่อใหม่ไม่เพิ่มขึ้น

  ภายใต้สถานการณ์เช่นนี้ ส่งผลให้ภาวะการแข่งขันในตลาดประกันวินาศภัย
  ทวีความรุนแรงมากขึ้นผู้ประกอบการหลายรายได้นำวิธีการตัดราคาขายเบี้ยประกันภัย
  และเพิ่มค่าตอบแทนมาใช้เป็นกลยุทธ์ในการแข่งขัน เพื่อรักษาและแย่งชิงส่วนแบ่งตลาด
  ซึ่งเห็นได้อย่างชัดเจนในตลาดประกันอัคคีภัยและประกันการเสี่ยงภัยทุกชนิด (All Risk)
  อย่างไรก็ตาม คาดว่าอัตราการเติบโตของเบี้ยประกันภัย ปี 2543 เมื่อเทียบกับ ปี 2542
  จะมีการขยายตัวเพิ่มขึ้นเพียงประมาณร้อยละ 4-5
  โดยมีปัจจัยที่กระทบจากเบี้ยประกันภัยรถยนต์ชะลอตัวลง
  จากยอดขายรถยนต์ที่เริ่มลดลงในช่วงครึ่งปีหลัง ประกอบกับราคาน้ำมันในตลาดโลกที่เพิ่มขึ้น
  การประกาศใช้พิกัดอัตราเบี้ยประกันภัยรถยนต์ภาคสมัครใจใหม่
  และการปรับเปลี่ยนพฤติกรรมของผู้เอาประกันภัยที่เปลี่ยนจากการทำประกันภัยประเภทหนึ่งมาเป็นประกันภัยประเภทที่สาม
  เพื่อลดภาระค่าใช้จ่ายให้มากที่สุด

  ส่วนเบี้ยประกันภัย Non-Motor ยังคงมีการขยายตัวเพิ่มขึ้น
  พร้อมกับภาวะการแข่งขันของธุรกิจที่สูงขึ้น
  โดยเฉพาะในส่วนของประกันภัยอุบัติเหตุส่วนบุคคลและการประกันภัยสุขภาพ
  ที่ไม่ได้รับผลกระทบจากเศรษฐกิจมากนัก และเป็นตลาดเดียวที่ยังมีโอกาสเติบโตสูง
  ดังนั้นหลายบริษัทจึงต้องการเข้ามาแข่งขัน
  เพื่อขยายฐานลูกค้าและขยายส่วนแบ่งการตลาดในการประกันภัยดังกล่าว

  สำหรับบริษัทฯ ยังคงมุ่งให้ความสำคัญด้านการให้บริการที่มีคุณภาพ
  โดยมีนโยบายคุณภาพที่มุ่งมั่นเป็นผู้นำในวงการประกันภัย
  ที่เน้นความสำคัญด้านคุณภาพด้วยบริการซื่อตรงและยุติธรรม
  เพื่อตอบสนองให้ตรงกับความต้องการของลูกค้า
  รวมทั้งกำหนดมาตรการที่จะดำเนินการให้บรรลุนโยบายคุณภาพ

(16)

  ปัจจัยแห่งความสำเร็จ (Key Success Factors)

1.  บุคลากรมีความเชี่ยวชาญและชำนาญในธุรกิจประกันวินาศภัย ในระดับมาตรฐาน

  สากล

2.  มีสภาพคล่องทางการเงินสูง มีความมั่นคงทางการเงิน และสินทรัพย์ที่มีคุณภาพ

3.  เน้นการให้บริการที่มีคุณภาพ ด้วยนโยบายการรับประกันภัยที่ดี ตลอดจนมีการ
    ควบคุมค่าสินไหมทดแทนที่มีประสิทธิภาพ

4.  การปรับปรุงมาตรฐานการบริการอย่างต่อเนื่อง
    พร้อมทั้งพัฒนาผลิตภัณฑ์ที่ให้ความคุ้มครองหลากหลาย เพื่อตอบสนองความต้องการของลูกค้า

  5. นำระบบข้อมูลสารสนเทศเพื่อการบริหารและการจัดการที่ทันสมัย ถูกต้อง และ

  ฉับไว มาใช้ในการบริหาร

6.  การพัฒนาด้านเทคโนโลยีและระบบงานอย่างจริงจังและต่อเนื่อง
    ตลอดจนนำอุปกรณ์สำนักงานที่ทันสมัยเข้ามาอำนวยความสะดวกในการปฏิบัติงาน
    เพื่อตอบสนองความต้องการของลูกค้าให้รวดเร็วยิ่งขึ้นทั้งในด้านการรับประกันภัย
    การจ่ายค่าสินไหมทดแทน และการบริการต่างๆ ที่เกี่ยวข้อง

  แนวโน้มภาวะอุตสาหกรรมและสภาพการแข่งขันในอนาคต

  ปี 2544 คาดว่าเศรษฐกิจน่าจะขยายตัวในระดับใกล้เคียงกับปี 2543 คือ อยู่ที่ประมาณร้อยละ 4
  เป็นผลให้ธุรกิจประกันวินาศภัยขยายตัวเพียงประมาณร้อยละ 5-6
  การประกันภัยอัคคีภัยจะขยายตัวไม่มากนัก โดยจะเป็นกลุ่มลูกค้ารายย่อย ในประเภทภัย
  ที่อยู่อาศัย ทั้งนี้ขึ้นอยู่กับภาวะสินเชื่อที่อยู่อาศัยและการฟื้นตัวของธุรกิจอสังหาริมทรัพย์
  ที่คาดว่าจะยังไม่สามารถขยายตัว
  การประกันภัยทางทะเลและขนส่งอาจจะได้รับกระทบจากภาวะการส่งออก
  ซึ่งขยายตัวลดลงเนื่องจากได้รับผลกระทบจากการชะลอตัวของเศรษฐกิจสหรัฐ
  ด้านการประกันภัยรถยนต์จะมีการขยายตัวที่ชะลอตัวลง เนื่องจากการ
  ลดลงของอุปสงค์ในตลาดรถยนต์ ผลกระทบจากราคาน้ำมันและค่าเงินบาท
  สำหรับการประกันภัยเบ็ดเตล็ด ในส่วนของการประกันภัยอุบัติเหตุส่วนบุคคลและการประกันภัย
  สุขภาพ ประชาชนหันมาให้ความสนใจมากขึ้น ดังนั้น โอกาสในการเติบโตค่อนข้างสูง
  และมีแนวโน้มขยายตัวต่อเนื่องจากปี 2543 ในขณะที่การประกันการเสี่ยงภัย (All Risk)
  ยังคงมีการแข่งขันเสนอเบี้ยประกันภัยที่ลดลง

  โดยสรุป ภาวะการแข่งขันในตลาดประกันวินาศภัยจะยังคงมีความรุนแรงต่อเนื่องจากปี 2543
  โดยเฉพาะการแข่งขันตัดราคาเบี้ยประกันภัย ทั้งนี้ เนื่องจากการเข้า

(17)

  มาแข่งขันของบริษัทต่างชาติ ซึ่งมีความได้เปรียบในด้านต้นทุนการดำเนินการที่ต่ำกว่า
  ทำให้สามารถตัดราคาเบี้ยประกันภัยและดึงฐานลูกค้าไปได้
  ส่งผลให้แนวโน้มที่บริษัทขนาดกลางและขนาดเล็กต้องมีการควบกิจการ
  หรือดึงบริษัทต่างชาติเข้ามาร่วมทุน
  เพื่อเพิ่มมาตรฐานในการดำเนินงานและเพื่อความอยู่รอดของธุรกิจมีมากขึ้น

  โอกาสและอุปสรรคที่มีผลกระทบต่ออุตสาหกรรม ได้แก่

1.  นโยบายการปรับโครงสร้างพิกัดอัตราเบี้ยประกันภัย
    และเงื่อนไขความคุ้มครองของกรมธรรม์ประกันภัย
    เพื่อรองรับการเปิดเสรีประกันภัยของกรมการประกันภัย

2.  ภาวะการแข่งขันตัดราคาเบี้ยประกันภัยที่เกินขอบเขต และการให้ค่านายหน้า
    ประกันภัยที่เกินกว่ากฎหมายกำหนด

3.  การควบคุมความเสี่ยงในการรับประกันภัยของบริษัทประกันวินาศภัย

4.  ผลกระทบจากราคาน้ำมันที่ทรงตัวในระดับสูง และยอดจำหน่ายรถยนต์ใหม่

5.  การลงทุนในโครงการขนาดใหญ่ต่างๆ ของรัฐบาลและเอกชน

6.  ภาวะอัตราดอกเบี้ย และอำนาจซื้อของผู้บริโภค

  7. ปัญหาหนี้ที่ไม่ก่อให้เกิดรายได้ และการขยายตัวของสินเชื่อ เป็นต้น

3.3. การจัดหาผลิตภัณฑ์หรือบริการ

  (ก) แหล่งที่มาของเงินทุน

นโยบายการจัดหาเงินทุน

  ในการดำเนินงานของบริษัทฯ การจัดหาเงินทุนนั้นบริษัทฯจะมี

1.  เงินรับจากการดำเนินงาน ในการประกอบธุรกิจของบริษัทฯ
    ซึ่งขายความคุ้มครองในรูปกรมธรรม์ประกันภัยประเภทต่างๆ
    ตลอดจนเป็นผู้รับประกันภัยต่อจากบริษัทฯประกันภัยด้วยกันเองทั้งที่เป็นบริษัทประกันภัยในประเทศ
    และบริษัทประกันภัยต่างประเทศ การเก็บเงินค่าเบี้ยประกันภัย
    และค่าเบี้ยประกันภัยต่อจากผู้เอาประกัน ตัวแทน นายหน้า
    เป็นแหล่งเงินทุนที่สำคัญที่บริษัทฯมีกระแสเงินสดรับเข้ามาทุกวัน

2.  เงินรับจากกิจกรรมลงทุน
    บริษัทฯจะนำเงินสดรับจากการดำเนินงานที่เหลือจากการใช้จ่ายตามภาระผูกพันไปลงทุนตามเงื่อนไขที่กรมการประกันภัยกำหนด
    โดยบริษัทฯจะมีเงินที่รับจากกิจกรรมการลงทุนดังนี้ เงินต้นจากเงินฝากประจำ ตั๋วสัญญาใช้เงิน
    ตั๋วแลกเงิน หุ้นกู้ พันธบัตร หน่วยลงทุนที่ครบกำหนด หรือเงินจากการขายหลักทรัพย์
    หรือเงินต้นจากการที่ลูกหนี้เงินกู้ยืมของบริษัทชำระหนี้บางส่วนก่อนกำหนด หรือชำระตามกำหนด
    นอกจากนี้บริษัทฯยังมีผลตอบแทนจากการลงทุนของสินทรัพย์

(18/1) ฉบับแก้ไขเพิ่มเติม วันที่ 20/8/44

  ลงทุนดังกล่าวข้างต้น ได้แก่ ดอกเบี้ยเงินฝากประจำ ดอกเบี้ยตั๋วสัญญาใช้เงิน ดอกเบี้ย
  ตั๋วแลกเงิน ดอกเบี้ยหุ้นกู้ ดอกเบี้ยพันธบัตร เงินปันผลจากการลงทุนในหลักทรัพย์หุ้นทุน
  หรือหน่วยลงทุน บริษัทฯยังไม่มีนโยบายในการที่จะกู้ยืมเงิน
  ทั้งนี้เงินที่ยังคงมีนั้นสามารถจะขยายผลผลิตและการดำเนินงานได้อย่างคล่องตัว

3.  เงินกู้ยืมจากสถาบันการเงิน บริษัทฯได้ทำสัญญาเบิกเงินเกินบัญชีไว้กับธนาคารพาณิชย์
    กรณีใช้เงินกู้จะเบิกใช้โดยเช็ค นอกจากนี้ในบางกรณี
    บริษัทฯยังสามารถกู้ยืมเงินกับสถาบันการเงินต่างๆได้ทั้งแบบจ่ายคืนเมื่อทวงถาม
    หรือแบบที่มีกำหนดระยะเวลาชำระคืนที่แน่นอน

(2) การให้กู้ยืม

  นโยบายการให้กู้ยืม

  บริษัทฯมีการลงทุนให้กู้ยืมตามเงื่อนไขที่กำหนดในประกาศกระทรวงพาณิชย์ เรื่อง
  การลงทุนประกอบธุรกิจอื่นของบริษัทประกันวินาศภัยในการให้กู้ยืมบริษัทมุ่งหวัง
  ที่จะได้รับเงินต้นกลับคืนมาพร้อมดอกเบี้ย ดังนั้น การพิจารณาการให้กู้ยืมจะพึงกระทำ
  โดยระมัดระวังและรอบคอบ การให้กู้ยืมโดยมีอสังหาริมทรัพย์จำนองเป็นประกัน มีปัจจัย
  ที่พิจารณาดังนี้

  การให้กู้ยืมแก่โครงการพัฒนาอสังหาริมทรัพย์ ปัจจัยที่พิจารณาได้แก่ ทำเลที่ตั้งของโครงการ
  ประสบการณ์และผลงานในอดีตของผู้บริหารโครงการ เจ้าของโครงการ
  ต้องไม่มีประวัติเสียหายกับสถาบันการเงิน ฐานะการเงิน และความสามารถในการชำระ หนี้
  หลักประกันต้องเพียงพอต่อการชำระหนี้ แผนการตลาดของผู้ขอกู้ ตลอดจน
  วิเคราะห์ความเป็นไปได้ของโครงการ

  กรณีให้กู้ยืมแก่ผู้กู้รายย่อยซึ่งซื้อบ้านในโครงการ ปัจจัยที่พิจารณาได้แก่ อายุ อาชีพ
  ประวัติการออมของผู้กู้เป็นสำคัญ ตลอดถึงพิจารณาความจำเป็นที่จะซื้อบ้านไว้
  เพื่อเป็นที่อยู่อาศัยไม่ใช่เพื่อการเก็งกำไร

  ในด้านการประเมินราคาอสังหาริมทรัพย์ที่จะนำมาจำนองเป็นปัจจัยนั้น
  บริษัทฯปฏิบัติตามเงื่อนไขของกรมประกันภัย กล่าวคือ ใช้ราคาประเมินของพนักงาน
  เจ้าหน้าที่ตามประมวลกฎหมายที่ดิน หรือราคาประเมินของนิติบุคคลที่นายทะเบียนให้
  ความเห็นชอบให้เป็นผู้ประเมินราคาอสังหาริมทรัพย์ตามหลักเกณฑ์วิธีการและ
  เงื่อนไขที่นายทะเบียนประกาศกำหนดหรือราคาที่ได้รับความเห็นชอบเป็นหนังสือ จากนายทะเบียน

(18/2) ฉบับแก้ไขเพิ่มเติม วันที่ 20/8/44

  การบริหารความเสี่ยงจากการให้กู้ยืม

  การบริหารความเสี่ยงจากการให้กู้ยืม บริษัทฯจะเริ่มตั้งแต่การกำหนดกลยุทธ์
  ในการให้กู้ยืมแก่ธุรกิจต่างๆ กระบวนการวิเคราะห์สินเชื่อตามหลักวิชาการที่ดี
  การกำหนดเงื่อนไข การผ่อนชำระที่สอดคล้องกับกระแสเงินที่ผู้กู้จะสามารถนำมาชำระหนี้ได้
  พิจารณากำหนดอัตราดอกเบี้ยที่เหมาะสมกับความเสี่ยง ผู้วิเคราะห์สินเชื่อจะต้องศึกษา
  ทำความเข้าใจ และปฏิบัติตามกฎหมาย ข้อบังคับ และกฎระเบียบต่างๆที่เกี่ยวข้อง
  รวมทั้งจะปลูกฝังให้ผู้ปฏิบัติงานด้านนี้มีวินัย
  และจรรยาบรรณของการเป็นผู้ปฏิบัติงานด้านเงินให้กู้ยืมที่ดี

(3) เงินลงทุน

  นโยบายเกี่ยวกับเงินลงทุนในหลักทรัพย์

  บริษัทฯมีการลงทุนในหลักทรัพย์ตามเงื่อนไขที่กำหนดในประกาศกระทรวงพาณิชย์เรื่อง
  การลงทุนประกอบธุรกิจอื่นของบริษัทประกันวินาศภัย
  บริษัทฯจะนำเงินสดคงเหลือไปลงทุนเพื่อแสวงหาผลประโยชน์
  โดยเน้นความมั่นคงปลอดภัยของเงินลงทุนเป็นสำคัญ
  พิจารณาผลตอบแทนควบคู่กับความเสี่ยงให้ความระมัดระวังอย่างสูงในการลงทุนและทบทวนนโยบายการลงทุนให้สอดคล้องกับสถานการณ์
  การลงทุนของบริษัท ส่วนหนึ่งจะลงทุนในหลักทรัพย์ที่มีสภาพคล่องสูงและเปลี่ยนเป็นเงินสดได้ง่าย
  ซึ่งเป็นตราสารทางการเงินระยะสั้น ได้แก่ ตั๋วสัญญาใช้เงิน เงินฝากประจำ
  ส่วนหนึ่งเป็นการลงทุนที่ให้ผลตอบแทนคงที่ ได้แก่ พันธบัตรรัฐบาล หรือรัฐวิสาหกิจ หุ้นกู้
  อีกส่วนหนึ่งเป็นการลงทุนในหุ้นทุน ทั้งที่จดทะเบียนในตลาดหลักทรัพย์และหุ้นนอกตลาดหลักทรัพย์
  ตลอดจนลงทุนในหน่วยลงทุน ซึ่งออกโดยบริษัทหลักทรัพย์จัดการกองทุนรวมต่าง ๆ

  การลงทุนในหลักทรัพย์หุ้นทุน สามารถแบ่งได้ 3 ลักษณะดังนี้

1.  การลงทุนในเชิงยุทธศาสตร์ (Strategic Investment) เป็นการลงทุนในธุรกิจที่เกี่ยวข้อง
    กับธุรกิจของบริษัท เพื่อช่วยสนับสนุนการดำเนินงานของบริษัท
    ซึ่งเป็นการเข้าร่วมทุนหรือซื้อหุ้นของบริษัทต่างๆ
    ทั้งที่อยู่ในตลาดหลักทรัพย์และไม่อยู่ในตลาดหลักทรัพย์

2.  การลงทุนในหลักทรัพย์ระยะยาว (Long-term Portfolio)
    เป็นการลงทุนซื้อขายหุ้นในตลาดหลักทรัพย์
    โดยพิจารณาถึงศักยภาพของบริษัทนั้นๆว่าสามารถเติบโตตามภาวะ เศรษฐกิจ
    พิจารณาปัจจัยพื้นฐานเป็นสำคัญ ใช้เวลาถือหลักทรัพย์นั้นๆนาน โดยคาดหวังที่จะได้รับเงินปันผล
    และกำไรเกินทุน (Capital Gain)

(18/3) ฉบับแก้ไขเพิ่มเติม วันที่ 20/8/44

3.  การลงทุนในหลักทรัพย์ระยะสั้น (Short-term Portfolio)
    เป็นการลงทุนซื้อขายหุ้นในตลาดหลักทรัพย์เช่นกัน โดยมีการซื้อขายเพื่อคาดหวังกำไรเกินทุน
    ซึ่งนอกจากจะพิจารณาปัจจัยพื้นฐานของบริษัทนั้นๆเป็นสำคัญแล้ว
    ยังพิจารณาสภาพการณ์และบรรยากาศของตลาดโดยรวมเป็นสำคัญ

  การลงทุนในตราสารหนี้ สามารถแบ่งได้ ดังนี้

1.  การลงทุนในพันธบัตรรัฐบาล พันธบัตรรัฐวิสาหกิจ ทั้งที่มีกระทรวงการคลังค้ำประกัน
    และไม่มีกระทรวงการคลังค้ำประกัน บริษัทฯจะพิจารณาถึงอัตราดอกเบี้ยที่จะได้รับ (Coupon)
    และอายุของพันธบัตร
    นอกจากนี้บริษัทยังใช้พันธบัตรดังกล่าวในการประกันตัวผู้ขับขี่รถประกันตามเงื่อนไขความคุ้มครองในกรมธรรม์ประกันภัยด้วย
    ดังนั้น บริษัทอาจต้องเตรียมพันธบัตรให้เพียงพอกับความต้องการดังกล่าวด้วย

2.  การลงทุนในหุ้นกู้เอกชน บริษัทลงทุนในหุ้นกู้เอกชนโดยมีปัจจัยที่พิจารณาดังนี้
    ลักษณะสำคัญของหุ้นกู้จะพิจารณาถึงประเภทของหุ้นกู้ลำดับที่จะได้รับชำระหนี้ อายุ
    อัตราดอกเบี้ย (Coupon) และภาระหน้าที่ของบริษัทผู้ออกหุ้นกู้ (Covenant)
    ที่จะต้องปฏิบัติตลอดอายุหุ้นกู้ นอกจากนี้ผู้ออกหุ้นกู้ (Issuer)
    จะต้องเป็นบริษัทขนาดใหญ่มีฐานะการเงินและมีชื่อเสียง (Credit Risk) ดี
    และหุ้นกู้นั้นๆต้องมีสภาพคล่องสูง
    เพื่อในกรณีที่ต้องการขายก่อนครบกำหนดไถ่ถอนสิ่งสำคัญอีกประการหนึ่งที่พิจารณาคือ
    การคาดการณ์แนวโน้มดอกเบี้ยในอนาคตด้วย

  การบริหารความเสี่ยงจากการลงทุน

  ความเสี่ยงจากการลงทุนในหลักทรัพย์ ประกอบด้วย ความเสี่ยงที่เป็นระบบ(Systematic
  Risk) คือ ความเสี่ยงที่เกิดจากการเปลี่ยนแปลงภาวะเศรษฐกิจ มีผลกระทบต่อ

  ราคาหลักทรัพย์ในทำนองเดียวกันยากที่จะหลีกเลี่ยงได้ อีกประเภทหนึ่งคือ
  ความเสี่ยงที่ไม่เป็นระบบ (Unsystematic Risk) เป็นความเสี่ยงที่เกิดขึ้น
  และมีผลกระทบต่อราคาหลักทรัพย์นั้นๆโดยไม่มีผลต่อธุรกิจอื่น เพื่อลดความเสี่ยงดังกล่าว
  บริษัทฯกำหนดให้มีกระบวนการพิจารณาการลงทุน โดยรวบรวมข้อมูลข่าวสารจากส่วนราชการ
  สถาบันวิจัยที่มีชื่อเสียงและเชื่อถือได้ทั้งในและต่างประเทศ เพื่อดูทิศทางของเศรษฐกิจมหภาค
  (Macro Economics) ตลอดจนพิจารณาผลกระทบที่เกิดขึ้นในระดับโลก (Global)
  ระดับภูมิภาค (Region) และระดับประเทศ จัดสัดส่วนสินทรัพย์ลงทุน
  วิเคราะห์อุตสาหกรรมวิเคราะห์บริษัท และเลือกหลักทรัพย์ที่จะลงทุน
  หรือในบางกรณีอาจเลือกวิเคราะห์บริษัท และย้อนกลับไปสู่การพิจารณาระดับมหภาค

(18/4) ฉบับแก้ไขเพิ่มเติม วันที่ 20/8/44

  นอกจากนี้จะมีการติดตามความเคลื่อนไหวของราคาหลักทรัพย์
  และผลประกอบการตลอดจนผลกระทบอื่นๆเพื่อปรับเปลี่ยนกลยุทธ์การลงทุนให้สอดคล้องกับบรรยากาศการลงทุนและสถานการณ์ที่เป็นปัจจุบันในด้านบุคลากร
  บริษัทฯมีการพัฒนาบุคลากรด้านการลงทุนอย่างต่อเนื่องโดยการส่งเข้าอบรม
  สัมมนาในด้านวิชาการหลักทรัพย์ และกฎหมาย ระเบียบข้อบังคับที่เกี่ยวข้องอย่างสม่ำเสมอ
  บริษัทฯได้สนับสนุนให้พนักงานเข้าศึกษาและสำเร็จการศึกษาในหลักสูตร CISA (Certified
  Investment and Securities Analyst) จัดโดยสมาคมนักวิเคราะห์หลักทรัพย์
  ซึ่งเน้นหลักสูตรที่เป็นที่ยอมรับในวงการตลาดทุน และหน่วยงานราชการที่เกี่ยวข้องได้แก่
  ตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
  นอกจากนี้พนักงานด้านการลงทุนต้องศึกษาทำความเข้าใจ และปฏิบัติตามกฎหมาย ข้อบังคับ
  และกฎระเบียบต่างๆที่เกี่ยวข้อง รวมถึงการยึดมั่นในหลักจรรยาบรรณในวิชาชีพอย่างเคร่งครัด

  (ง) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

- ไม่มี -

  (จ) ความสามารถในการดำรงอัตราส่วนตามประเภทธุรกิจ

  นโยบายในการดำรง (Loss ratio)

  การรับประกันภัยของบริษัทฯในช่วงที่ผ่านมา
  จะเน้นการประกันภัยประเภทที่มีความเสี่ยงต่อการเกิดความเสียหายต่ำ คือ เน้นประเภท
  Non-motor เป็นหลัก โดยในปี 2540-2541 อัตราส่วนการประกันภัยประเภท Non-motor
  รวมกันถึง 65-67% และมี Loss ratio อยู่ในระดับ 20-30%

  สำหรับในช่วงปี 2542-2543 บริษัทฯเริ่มขยายงาน Motor
  เพิ่มขึ้นเพื่อชดเชยเบี้ยประกันภัยประเภท Non-motor ที่ลดลงตามภาวะเศรษฐกิจของประเทศ
  และการชะลอการปล่อยสินเชื่อของสถาบันการเงินและโครงการก่อสร้างขนาดใหญ่
  เนื่องจากตลาดรถยนต์

  เป็นตลาดแรกที่เริ่มฟื้นตัว หลังจากเกิดวิกฤติทางเศรษฐกิจของประเทศ
  ประกอบกับบริษัทฯมีนโยบายที่จะขยายงานรายย่อยมากขึ้น ทั้งนี้งาน Motor เดิมมีอัตราส่วนอยู่ที่
  33-35% ในช่วงปี 2541-2542 ขยายเพิ่มขึ้นเป็น 40% ในช่วงปี 2542-2543 อย่างไรก็ตาม
  แม้ว่าบริษัทจะขยายงาน Motor เพิ่มขึ้น
  แต่บริษัทฯก็มีนโยบายเน้นการรับประกันภัยในกลุ่มลูกค้าที่มีความเสียหายในเกณฑ์ที่บริษัทกำหนด
  เพื่อควบคุมอัตราความเสียหายไม่ให้เพิ่มสูงขึ้นจนกระทบต่อกำไรและความมั่นคงของบริษัทฯ
  ประกอบกับการประกาศใช้พิกัดอัตราเบี้ยประกันรถยนต์ใหม่
  มีผลให้ประชาชนเพิ่มความระมัดระวังในการขับขี่มากขึ้น ซึ่งในช่วงปี 2542-2543 Loss ratio
  ของงาน Motor อยู่ในระดับที่น่าพอใจ คือ ประมาณ 60% ในปี 2542 และลดลงเหลือ 56%
  ในปี 2543 และความเสียหายโดยรวมของบริษัทฯในปี 2543 มีแนวโน้มลดลงอยู่ในระดับที่ต่ำกว่า
  40%

(18/5) ฉบับแก้ไขเพิ่มเติม วันที่ 20/8/44

  โดยสรุปแล้วบริษัทฯยังคงมีนโยบายเน้นการขยายงาน Non-motor ในอัตราส่วนที่มากกว่างาน
  Motor คือประมาณ 60:40 เนื่องจากอัตราความเสียหายอยู่ในระดับที่ต่ำกว่า

  (ช) สภาพคล่อง

  นโยบายในการบริหารสภาพคล่อง

  ในการจัดการสภาพคล่องนั้น
  บริษัทจะจัดการกระแสเงินสดรับและกระแสเงินสดจ่ายให้มีความคล่องตัวและสมดุลในด้านการจ่ายเงิน
  บริษัทฯจะดำรงเงินสดไว้ต่ำที่สุดเพื่อให้เพียงพอกับการจ่ายเงินตามจำนวนเงิน
  และภาระผูกพันที่กำหนดไว้ล่วงหน้า เงินสดส่วนที่เหลือจะนำไปลงทุนระยะสั้น เพื่อเป็นเงินสำรอง
  สำหรับรายจ่ายอื่นใดที่อาจเกิดขึ้น

  เพื่อให้เกิดประโยชน์สูงสุดต่อบริษัทฯในการบริหารสภาพคล่องปัจจัยที่พิจารณามีดังนี้

1.  การประมาณการกระแสเงินสดรับ-กระแสเงินสดจ่าย

  รายจ่ายส่วนใหญ่เป็นรายจ่ายที่สามารถประมาณจำนวนเงิน และกำหนดวันจ่ายที่แน่นอนได้
  ในด้านรายรับบริษัทฯจะดำเนินการเร่งรัดเก็บหนี้ให้มีประสิทธิภาพ และ
  เพิ่มช่องทางการชำระเบี้ยประกันภัย เพื่ออำนวยความสะดวกให้ลูกค้า คู่ค้า ตัวแทน นายหน้า
  นำเงินเข้าบัญชีได้อย่างรวดเร็ว โดยอาศัยกระบวนการของธนาคารพาณิชย์
  ได้แก่การรับชำระด้วยบัตรเครดิต Bill Payment Bill Collector เป็นต้น
  ในส่วนรายรับจากการลงทุน ได้แก่ ดอกเบี้ย เงินปันผลรับ การผ่อนชำระเงินกู้เป็นงวด
  จะประมาณจำนวนเงินและระยะเวลาได้ จากสถิติกระแสเงินสดรับ กระแสเงินสดจ่าย
  ตลอดจนประสบการณ์ของผู้บริหารเงิน บริษัทฯสามารถบริหารสภาพคล่องได้อย่างลงตัว
  และสามารถนำเงินสดคงเหลือไปลงทุนแสวงหาประโยชน์ตอบแทนที่เหมาะสม

  2. การบริหารและจัดการเงินลงทุนระยะสั้น

  เพื่อให้บริษัทฯมีสภาพคล่องเพียงพอที่จะจ่ายเงินตามภาระผูกพันได้
  บริษัทฯได้จัดสรรเงินส่วนหนึ่งไปลงทุนในตราสารการเงินระยะสั้นที่สามารถเปลี่ยนเป็นเงินสดได้ทันที
  ได้แก่ การฝากออกทรัพย์ไว้กับธนาคารพาณิชย์ การลงทุนในตั๋วสัญญาใช้เงิน และตั๋วแลกเงิน
  เป็นต้น ทั้งนี้เพื่อเป็นการเตรียมพร้อมสำหรับรายจ่ายไม่สามารถประมาณการได้ล่วงหน้า

4.  งานที่ยังไม่ได้ส่งมอบ

  - ไม่มี -

(18/6) ฉบับแก้ไขเพิ่มเติม วันที่ 20/8/44